
DISPUTATIO  INAUGURALIS 

* i  >1 1  *t/>.  «rcfior» 


DE 


MORBIS  GENU  HUMANI 


SYMPTOMATICIS. 


Auctore  Gulielmo  Lloyd. 


Cum  solenne  sit,  unumquemque  candidatum  in 

ii  *  lO 

hac  Academia  nomen  suum  profiteri,  et  studio¬ 
rum  specimen  prius  edere,  quam  ad  gradum  doc- 
toratus  aspiret ;  ut  huic  consuetudini  quodam- 
modo  satisfacerem,  quaedam  de  Morbis  Genu  ut 
scriberem  suadeor,  utpote  occasio  mihi  persaepe 
oblata  videndi  diversas  affectiones  morbidas  qui¬ 
bus  haec  articujatio  obnoxia  est. 

De  his  omnibus  dicere,  longum  foret ;  me- 
que  ultra  limites  theseos  hujus  generis  traheret. 
De  morbis  genu  symptomaticis  tantum  disserere 
in  animo  est. 

Morbi  symptomatici  genu  in  quatuor  classes 
distingui  possunt ;  scilicet,  in  Hydarthrum 

SCROFULOSUM,  RHEUMATICUM,  VENEREUM,  et 
MERCURIALEM. 

Morbi  hi,  nostris  in  regionibus  frequentissi¬ 
me,  quovis  anni  tempore,  homines  infestant :  et, 
atrocium  symptomatum  caterva  stipati,  ossa 
pessime  afficiunt ;  et,  nisi  arte  occurrantur, 
aegri,  exquisitissimis  doloribus  cruciati,  raro  ah 
orci  faucibus  liberantur. 

Quid  levaminis  ex  medicina  sperandum  sit, 
constabit,  si  morbi  indolem,  causas,  diagnosin,  et 
prognosin,  paucis  exponam. 

CAPUT  PRIMUM. 

DE  HYDARTHRO  SCROFULOSO. 

Nomen ,  Definitio ,  et  Sedes  Morbi. 

Hujus  affectionis,  scriptores  peregrini  varias 
species  notavere  ;  sed  affectio  scrofulosa  proprie 
dicta,  raro  attentionem  arripuit :  vulgo  nomina¬ 
tur  Hydartbrus ,  Anglice  JVhite  Swelling . 

W isem a n  primus  hoc  nomen  dedit,  quod 
maxime  idoneum  videtur,  comprehendens  (se¬ 
cundum  Pott)  diagnosin  praecipuam,  et  symp¬ 
toma  pathognomonicum,  scilicet,  quamvis  ar¬ 
ticulus  amplietur,  cutem,  initio,  non  rubram 
fieri,  sed  colorem  naturalem  retinere. 

Discrimina  quae  nonnulli  scriptores  systema- 
tici  fecerunt  inter  affectiones  articuli,  nullo  mo¬ 
do  accurata  sunt.  Minime  placent  appellationes, 

Hydarthri 

Hydarthri  rheumatici  et  scrofulosi,  Anglice 
TVhite  Swellings  ;  et  opinor  distinctionem  a  Do¬ 
mino  Crowther  factam,  in  acutum  et  chroni¬ 
cum,  maxime  commodam  esse. 

f* 5  r-  •  TT  i  'IT  •  v  ?  r  ’  **  f  t  t  r‘  ff  t.  *  • 

Dominus  S.  Cooper,  in  classes  varias,  morbi¬ 
das  affectiones  genu  dividit,  sub  genere  Hydar¬ 
thri.  Sed,  me  judice,  haud  idoneum  est.  Dicit  se 
nonnullos  morbidqs  articulos  vidisse,  in  quibus 
ossa,  ligamenta,  et  cartilagines  parum  affici,  toto 
morbo  constante  ex  depositione  lymphae,  quae 
laminis  membranae  cellularis,  superficiei  tendi¬ 
num,  ligamentis  et  capsulae  articulationis,  ad¬ 
ii  aer  it. 

Idem  aqctor  alium  memorat  morbum  articu¬ 
lationis,  qui  ossa  haud  afficit,  sed  in  quo  liga¬ 
menta  et  cartilagines  multum  patiuntur,  et  ar¬ 
ticulus  magnam  molem  adipiscitur. 

Rursus  tertiam  notat  formam,  in  qua  liga¬ 
menta,  cartilagines,  et  ossa,  non  praecipue  dam¬ 

num  fecerunt :  quamvis  articulus  amplificati, 
onem. subiit,  moles  pro  maxinm  parte  ex  statu 
morbido  partium  extra  ligamentum  capsulare 
oriens,  non  constat  ex  viscida  lympha  dilTusa 
per  structuram  exterioris  partis  articuli,  sed  ex 
morbida  mutatione,  in  qua  lix  partes  fiunt 
ampliores,  crassae,  et  omni  stabilitate  naturali 
privatae.  . 

Alia  exempla  sunt,  in  quibus  ossa  structuram 
mollem  induunt,  dum  ligamenta  morbi  praeda 
sunt,  cartilagines  absorbentur,  et  ossa  morbo 
progrediente  cariosa  fiunt. 

Dominus  Brodje  dicit :  “  The  morbid  affec- 
**  tion  (white  swelling)  appears  to  have  its  ori- 
“  gin  in  the  bones,  which  become  preternatu-* 
“  rally  vascular,  and  containing  a  less  than  usual 
“  quantity  of  earthy  matter,  while  at  first  a 
“  transparent  fluid,  and  afterwards  a  yellow 
u  cheesy  substance,  is  deposited  in  their  cancel- 
“  li.  From  the  diseased  bone  vessels  carrying 

“  red 

“  red  blood  shoot  into  the  cartilage,  which  af- 
u  terwards  ulcerates  in  spots  ;  the  ulceration 
66  beginning  on  that  surface  which  is  connected 
“  to  the  bone.  The  ulceration  of  the  cartilage 
“  often  proceeds  very  slowly.  I  have  known 
u  a  knee  amputated  on  account  of  this  disease, 
“  in  which  the  cartilage  was  absorbed  for  not 
“  more  than  the  extent  of  a  sixpence 

'c 

Secundum  Dominum  Ramsden  portio  mem¬ 
brana  inflammata  intra  cavum  articuli  ex- 
istit  (quamvis  tam  parva  sit  ut  nullum  dolorem 
pariat),  et  gignit  tantam  distentionem  indura- 
tionemque  partium  superjacentium,  ut  condyla 
ipsa  expapsa  esse  saepe  videntur. 

Initio  morbi,  mihi  videtur,  inflammationem 
aggredi  membranam  articuli  bursalem,  quae  ex 

morbida 


*?■ 


*  Medico-Chirurgical  Transactions,  vol.  iv. 

morbida  actione  in  structura  ossium  cellulari 
existente,  et  varia  gignente  phaenomena  quae 
vulgb  occurrunt  dissectori  in  morbo  scrofuloso 
hujus  articuli,  oritur  ;  et,  me  judice,  potest  ori¬ 
ri  ex  laevissima  ossium  dispositione  ad  morbidam 
actionem.  Haec  actio  morbida  partium  mol¬ 
lium,  sistere  actioni  in  osse  possit,  propter  ean¬ 
dem  causam  ob  quam  externa  irritatio  in  qui¬ 
busdam  casibus  felicibus  suspendendo  irritatio¬ 
nem  in  internis  partibus,  dat  systemati  occasio¬ 
nem  vires  exercendi,  et  tandem  morbum  su¬ 
perandi. 

Haud  invenire  possum  cur  Benjamin  Bell, 
cum  aliis  auctoribus  insignibus,  praesertim 
Boyer,  utatur  nomine  Hydarthro  rheumatico, 
nam  vix  ullus  casus  hujus  morbi  Rheumaticam 
diathesin  exhibet. 

f 

Secundum  Dominum  Russell  *  et  Cooper, 

magnam 

magnam  amplificationem  articulorum  posse  oc¬ 
currere  sine  affectione  ossium,  quorum  prior 
sentit  ligamenta  et  caetera  articulationis  plerum¬ 
que  pati,  et  ossa  raro  unquam. 

Johannes  IIunter  putavit  duo  esse  hujus 
morbi  genera,  unum  vere  scrofulosum,  alterum 
in  quo  inflammatio  simplex  simul  cum  scrofu- 
losa  est.  Attamen  Dominus  Crowther,  cum 
hunc  Ihorbum  descripserit,  sentire  videtur  arti¬ 
culos  duplice  modo  pati ;  primo*  posse  sedem  ha¬ 
bere  in  interiori  ossium  structura,  et  alias  partes 
dein  afficere,  earum  superficies  reddendo  morbi¬ 
das,  et  cartilagines  abrasas,  superficie  articuli  in¬ 
terna  prius  male  se  habente. 

*  ^  *  >  .  >  *•  .  -J  V  *  i'  8  .♦  *  •-  *  *  v->’  *  '  '  -f  f  ■*  ■  -  ^ 

Diu  dubium  fuit,  Utrum  f  e  ver  a  capita  ossium 
ampliora  fiunt ;  at  nunc  inter  omnes  fere  constat, 
ossa  non  mole  augere,  et  intumescendam  dilata¬ 
tione  partium  externarum,  et  effusione  viscidse 
substantiae  articulum  circumdantis,  praecipue 
pendere. 


Dominus 

Dominus  Brodie  inquit*:  “  Inflammation 
“  takes  place  occasionally  on  thc  articular  extre- 
“  mity  of  a  bone,  anci  an  abscess  forms,  and 
“  bursts  into  the  joint.  Where  this  happens, 
“  there  is  sometimes  a  fresh  formation  of  bony 
“  matter,  in  consequence  of  inflammation  anci 
“  ossification  of  the  periosteum,  and  this  con- 
“  stitutes  the  only  species  of  diseased  joint 
“  vvhich  has  come  under  my  own  observation, 
“  in  which  an  actuai  enlargement  of  the  bone 
“  takes  place.  Where  the  soft  parts  of  a  joint 
“  are  considerably  thickened,  a  fceiing  is  some- 
‘‘  times  given  to  the  hand,  as  if  the  bones  them- 
“  selves  vvere  increased  in  size.  Mr  Lawrence 
some  years  ago  observed,  and  pointed  out, 
“  that  this  feeling  is  deceptive.” 

% 

Femur  et  humerus  morbo  opportuniores 

B  qu&m 


•  Medico*Chirurgical  Transactioni,  vol.  iv. 

quam  ossa  quibus  connectuntur,  adeo  ut,  cum 
morbus  in  genu  existit,  tibia,  post  mortem  ve} 
amputationem,  sine  damno  interdum  inveni¬ 
tur. 

Progrediente  morbo,  substantia  viscosa  vel 
gelatinosa  effunditur  in  membranam  cellularem 
quas  articulum  circumdat,  qua  poples  impletur, 

•  tendines  flexores  incrassantur,  et  ossa  ipsa  tam 

mollia  fiunt  ex  carie,  ut  cqm  ferramentum  chi¬ 
rurgicum  contra  partem  cariosam  impellitur,  fa¬ 
cile  in  condyla  penetrat.  Cartilagines  interar- 
ticulares  aliquando  absorbentur,  in  medio  non- 
nunquam  seri  cum  pure  misti,  et  floqculis  sub¬ 
stantiae  coagulatae,  natant. 

In  ultimo  stadio,  genu  magnam  molem  atti¬ 
net  ;  et  haec  moles  major  videtur  quam  revera, 

i 

est,  ex  eo  quod  membrum  supra  et  infra  sedem 
morbi  marcescit. 

Si*.  ,  •  ^ 

De  Signis . 

f  * 

Tumor  articuli  initio,  parvus  est,  vel  nullus, 
sed  aeger  de  genu  dolore  quaerit.  Primum  symp¬ 
toma  notatu  dignum  est,  plenitudo  cava  parvula 
in  utroque  patelhe  latere  sita  occupans,  qua; 
paulatim  credit,  et  tota  articulatio  cito  fit  ma¬ 
jor,  formam  globularem  induens  ;  tumor  cedit 
pressurae,  sed  nunquam  vestigium  digiti  exhi¬ 
bet. 

In  primo  stadio  dolor  interdum  gravis  est,  in¬ 
terdum  laevis,  sed  in  utroque  casu  aliquam  arti¬ 
culi  partem  definitam  otcupat,  plerumque  cen¬ 
trum.  In  nonnullis  casibus  dolor  caput  tibia;  oc¬ 
cupat,  perpetuus  est,  sed  saepissime  intervallis  re¬ 
currit,  et  nocte,  cum  aeger  in  lecto  recumbit, 
praecipue  saevit.  Onus  corporis  non  potest  ferre 
cum  conatur  ambulare,  sed  paulatim  habitum 
acquirit  solum  tangendi  digitis  pedum ;  quo 

modo 

modo  genu  flexum  servatur,  et  potestas  exten¬ 
dendi  in  toto  amittitur.  In  stadio  provecto  mor¬ 
bi,  genu  omnino  demiflexum  est.  Articulus 
magnam  molem  attinet,  cutis  fit  laevis  ex  dis» 
tentione,  et  etiam  venae  varicosae.  Morbi  pro¬ 
gressu,  multi  apparent  abscessus,  et  materiam 
quam  continent  per  ulcera  emittunt ;  hi  inter¬ 
dum  sanantur,  et  alteri  abscessus  in  variis  par¬ 
tibus  formantur.  Salus  aegri  nunc  multum  de¬ 
terior  fit ;  robur,  valetudo  et  cibi  appetitus  de¬ 
crescunt,  vigiliis  afficitur,  pulsus  tenuis  est,  et 
celerrimus,  perpetuo  sudat,  praecipue  mane  ;  sm 
dores,  diarrhoea  coiliquitiva  alternant,  qui  ad 
pejus  tam  saepe  ruunt. 

Celeritas  qua  morbus  procedit  varia  est  ;  in¬ 
terdum  non  multum  ingravescit  per  multos  an¬ 
nos  post  primum  aggressum  ;  sed  ut  plurimum, 
suppuratio,  febris  hectica,  et  alia  symptomata, 
post  primam  invasionem  superveniunt.  Glan¬ 
dulae  inguinales  saepe  irritatione  augentur ;  sed 
raro  molestae  fiunt.  Articulus  interdum  for¬ 

mam  insolitam  ex  ruina  ligamentorum  sumit  ; 
ossa  cruris  in  posteriorem  partem  femoris  retra¬ 
huntur,  forti  musculorum  cruris  flexorum  ac¬ 
tione.  In  casibus  nonnullis  quos  mihi  videre 
contigit,  notavi  dislocationem  articuli  lateralem 
oriri  ex  eo  quod  aegri  genu  demiflexo,  in  latere 
affecto  recubuerunt,  interno  cavo  tibiae,  condy¬ 
lo  femoris  externo,  ob  ligamentorum  interitum, 
applicato. 

Aditus  Alorbi  Coxarii  dicti,  interdum  genu 
affectionis  aspectum  gerit,  et  in  hunc  finem 
tractatur,  donec  aliqua  symptomata  doloris  in 
ejus  vicinitate  sese  ostendunt. 

»  • 

Ad  prima  Alorbi  Coxarii  symptomata  dig- 

X 

noscenda,  observatione  accurata  opus  est :  in*> 
eipiente  aeger  dolet  in  genu,  quia  dolor  a 
morbi  sede  cursum  sequens  musculi  vasti  ex¬ 
terni,  ad  talum  usque  tendit.  Membrum  in¬ 
spectum,  sano  longius  invenitur.  Nates  ejus¬ 
dem  lateris  planae  apparent,  absque  solita  con¬ 
vexitate 

vexitate.  Membrum  nunc  macilentius  fit,  et 
prae  omnibus  certissimum  morbi  symptoma  est, 
plenitudo  in  inguine,  unat  cum  dolore,  firma 
pressura  supra  acetabulum  digitis  admota.  Do¬ 
minus  Ford  optime  indigitavit  symptomata 
quibus  hic  morbus  distinguitur. 


Causa: 


15 


GENU  HUMANI. 

*• 


Causa  Excitantes. 


A  domino  Burns  observatur  *,  causas  qua; 
in  sano  corpore  inflammationem  vix  inducerent, 
ortum  daturas  morbo  locali  in  habitu  scrofuloso ; 
ergo  externa  injuria,  frigus  et  humiditas  faci¬ 
lius  morbum  inducunt  in  scrofuloso,  quam  in 
ullo  alio. 

Hae  habendae  sunt  praecipuae  causae  excitan¬ 
tes.  Interdum  rheumatismus  fit  causa  excitans 
hujus  morbi,  sed  rard,  quum  systema  ex  scrofu- 
losa  diathesi  laborat,  cujus  naturam  antea  no¬ 
tavi.  Angli  huic  morbo  subjecti  sunt ;  et  in¬ 
ter 


•  De  Inflammatione. 

ter  Scotos  tam  familiare  est,  ut  Doctor  THOMr 
son  asserit,  vix  aliquis  eorum  a  morbi  im¬ 
petu  per  vitae  decursum  omnino  immunis  eva¬ 
dit  *. 

Cutis  nitens,  crinis  subrufa,  color  venustus, 
oculi  coerulei,  labium  superius,  et  alae  nasi 
tumida  memorantur,  ut  diathesis  scrofulosi  in¬ 
dicia  ;  et  saepe  videntur  in  iis  qui  sic  afficiun¬ 
tur  ;  tajnen  notandum  est  casus  scrofulosi  ar¬ 
ticuli  haud  raro  in  melancholicis  temperamen- 
/ f 

tis  occurrere.  Pus  ex  abscessibus  articulorum 
scrofulosorum  emissum,  semper  ex  materia  al¬ 
bum  inosa  mista  flocculis  coagulo  similibus,  con¬ 
stat.  Talem  materiam  in  articulis  scrofulpsis 
dissecandis  norinunquam  inveni. 


*  Vid.  Thomson  on  Inflammation. 

De  Medendi  Ratione. 

Quamvis  initio  hujus  morbi,  systema  haud 
omnino  curam  medici  requirat,  nihilominus  qui 
diathesi  phlethorico  gaudent,  secundum  mo¬ 
dum  antiphlogisticum  tractandi  sunt.  Domi¬ 
nus  Crowther  narrat  casum  juvenis  (filii  insig- 

\ 

nis  Medici),  cui  intra  tres  vel  quatuor  dies  cu¬ 
curbitulas  applicatae  fuerunt,  duodecim  unciis 
sanguinis  quaque  vice  desumptis,  viginti  unciae 
e  brachio  detractae  fuerunt,  et  multae  hirudines 
articulo  quotidie  applicatae;  hic  juvenis  habitu 
strumoso  laboravit.  Mirum  videtur,  opiniones 
tam  diversas  existere  de  fructu  sanguinem  de¬ 
trahendi  in  hoc  morbo.  Doctor  Herdman,  dis¬ 
serens  de  eo,  sentire  videtur,  pendere  omnino 
de  debilitate  vel  morbida  actione,  et  rationem 
doloris  in  articulo  haud  eandem  esse,  quam  ple¬ 
rumque  aestimatur  ;  oritur,  se  judice,  non  ex 
activa  sed  passiva  inflammatione,  et  effectus 
-  C 


est 

est  debilitatis,  et  languidae  actionis.  Si  huic  de 
morbo  opinioni  assentiremus,  ploranda  foret  ra¬ 
tio  medendi,  et  minime  ad  salutem  conduce¬ 
ret. 

Quamvis  appellatio  hydarthrus  rheumaticus , 
Anglice  white  swelling,  inepta  sit,  tamen  recte 
sentit  Dominus  B=  Bell  duas  esse  species  hydar- 
ihri ,  nunc  appellatas  acutam  et  chronicam . 

Detractio  sanguinis  topica,  haud  praetermit¬ 
tenda  est.  Donec  intumescentia  et  dolor  artD 
culi  decrescant.  Usum  purgantium  refrigeran- 

i 

tiurn  saepe  praescribere  oportet  in  hoc  stadio. 

Dominus  Abernethy,  de  hoc  morbo  prae¬ 
legens,  usum  irritantium  prohibet,  donec  regi¬ 
men  antiphlogisticum  plene  probatum  fuerit, 
cui  modo  omnino  assentior ;  multas  ergo  hiru¬ 
dines  circa  articulum  applicari  oportet,  et  saepe 
repeti.  Membrum  quoque  extensum  servan¬ 
dum  est.  Interdum  aegri  auxilium  medici  non 

*ogant, 

fogant,  donec  supervenerit  suppuratio  ;  et  tunc 
promovetur  applicatione  tepidarum  fomenta¬ 
tionum  et  cataplasmatum,  medico  sentiente  re¬ 
solutionem  non  posse  obtineri  in  hoc  stadio 
morbi. 

Casum  vidi  ubi  pus  jam  formatum  absorp¬ 
tione  remotum  fuit,  et  etiam  abscessus  extra  ar¬ 
ticulum  formati  ;  tamen  conditio  talium  aegroto¬ 
rum  periculosa  est  ;  interdum  enim  pereunt  cx 
Irritatione  et  quantitate  puris  ex  ulceribus  emis¬ 
si  ;  idcircb  nullus  chirurgus  peritus  cunctaretur, 
donec  abscessus  apparerent,  sed  juberet  usum 
sive  causticorum  seu  vesicantium  pro  occasione. 
Vesicantia  ut  plurimum  prreponenda  sunt  ;  et 
eorum  virtutes,  putantur  plus  ex  stimulo  quam 
ex  materia  per  ea  effusa  oriri  ;  quare  Chirurgi 
toto  articulo  vesicatoria  applicaverunt,  et  par¬ 
tem  sanari  siverunt  ante  qu&m  recentibus  vesi- 
catoriis  uterentur.  Alii  sentiunt  ex  effusione 
plus  beneficii  quam  ex  stimulo  provenire,  et 
plerumque  ad  perpetua  vesicatoria  recurrunt. 

Hic 

Hic  modus,  scilicet,  vesicandi  in  altero  latere 
postquam  prius  sanatum,  multum  fructus  pro¬ 
tulit. 

Integumentis  inflammatis,  et  pure  infra  eas 
collecto,  a  causticis  omnino  desistendum  est;  nam 
interdum  eschar  aperturam  linquit  cum  articulo 
communem,  ex  qua  synovia  effusa  est ;  ergo, 
cum  caustica  proponantur,  eschar  supra  condyla 
femoris  formari  oportet,  ubi  ligamentum  capsu¬ 
lare  ex  causticis  applicatis  injuriam  haud  reci¬ 
piet.  Si  hic  modus  tractandi  observandus  sit, 
calx  cum  kali  puro,  vel  nitras  argenti,  exhiben¬ 
da  est,  et  cavum  pisis  vel  spongiae  turundis  aper¬ 
tum  servandum. 

Quamvis  interdum  applicatio  caustici  fruc¬ 
tum  pareat,  tamen  vesicantia  nunc  utilissima  in¬ 
veniuntur,  et  postquam  cuticula  remota  sit,  usus 
cerati  sabinae  a  Domino  Crowther  tam  laudati, 
maximi  beneficii  est.  Unguentum  ex  digitalis 
purpureae  foliis  praeparatum,  cum  nonnullo  fruc- 

ut 

tu  usurpatum  est.  Me  judice,  folia  hyoscyami 
in  unguentum  facta,  eodem  modo  quo  ceratum 
Domini  Crowther,  haud  inefficacia  forent. 

Quoniam  scimus  gelida  multum  profuisse, 
(quamvis  vix  ullam  vim  medentem  possidentia, 
quam  inflammationem  minuendi  et  morandi 
progressum  morbi  ad  suppurationem)  ;  ha:c 
tepidis  fomentationibus  praeponenda  sunt  post 
usum  hirudinum. 

Dominus  Abernethy  plerumque  utitur  tinc¬ 
tura  opii  cum  multa  aqua  diluta.  Acetum  cum 
muriate  ammonue  et  aqua  mistum,  idonea  ap¬ 
plicatio  est. 

Usus  hydrargvri  externus  interdum  suade¬ 
tur.  Dominus  B.  Bell  usum  ejus  vehementer 
hortatur  ;  tamen  ejus  modo  utendi  ad  inducen¬ 
dam  systematis  affectionem  haud  assentio,  quo¬ 
niam  in  nonnullis  casibus  qua,'  mihi  sese  obviam 
* 

iverunt,  aegri  cito  in  hecticam  lapsi  sunt.  Nun- 
,  quam 

quam  ad  eum  recurrere  oportet,  nisi  cum  cu¬ 
piamus  absorptionem  promovere  fluidi  sub  in- 
tegumentis  collecti. 

Marina  immersio,  seu  applicatio  aquae  mari¬ 
nae,  videtur  multum  laudari  ab  Johanne  Hun- 
ter,  et  Chirurgis  Gallicis. 

Quercus  marinus,  ( Fucus  serratus ,  Lin.)  ex¬ 
terne  applicatus,  multum  ab  eo  comprobatus 
est ;  hic  modus  non  multum  beneficii  infert. 

Coelum  marinum  parvi  habetur,  et  articuli 
morbo  affecti  multum  pejores  fiunt  post  habita¬ 
tionem  prope  mare.  Notatu  dignum  est,  plures 
esse  casus  articulorum  scrofulosorum  inter  eos 
habitantes  oppida  marina.  Doctor  HamiLton, 
io  libro  de  Scrofuld  dicit,  “  Quamvis  commo¬ 
rer  in  oppido  Lynn  juxta  oceanum  Germa¬ 
nicum,  tamen  per  quadraginta  annos  medicinam 
exercens,  nunquam  vidi  deteriores  casus  hujus 
morbi  quam  in  eodem  loco.”  Si  ex  ccdo  mari- 

no,  scu  immersione  marina,  ullum  beneficii  pro¬ 
veniret,  scrofula  minus  hic  polleret ;  sed  res  non 
ita  se  habet. 

Inter  causas  cur  morbus  hic  valeat,  aesti¬ 
mandus  situs  oppidi  Lynn  agris  paludosis  cir- 
cumditi ;  nam  nulli  ignotum  est,  humiditatem 
systema  debilitando  morbo  favere,  et  sympto¬ 
mata  graviora  reddere. 

Contra  suppurationem  cavere  debet.  Si  mala 
fortuna  superveniat,  cinchona  et  vinum  adhi¬ 
benda  sunt  *,  ubi  diarrhoea  et  sudores  vexant, 
opium,  astringentia,  et  acida  mineralia,  prosunt. 


CAPUT 

CAPUT  SECUNDUM. 

DE  HYDARTHRO  RHEUMATICO. 

Rheumatismus  genu,  et  alios  articulos  in^ 
festat ;  et  raro  unam  tantum  articulationem 
occupat.  Ejus  symptomata  tam  facile  dignos¬ 
cenda  sunt,  ut  non  metuamus  ne  cum  scrofulo- 
sa  affectione  confundatur.  Dolor  articuli  raro 
superyenit  sine  rubore  et  tumore  evidentibus. 
Dolor  non  subsidet  eadem  ratione  qua  tume- 
factio ;  scrofulosus  morbus  contra,  anteceditur 
dolore,  qui  minus  gravis  fit  post  tumorem  articu¬ 
li  quam  antea  ;  plerumque  nonnulla  pyrexia 
est,  et  diathesis  phlogistica,  dolores  lancinantes 
sunt  acutae,  cursum  que  musculorum  occupan¬ 
tes,  et  saepe  partem  primam  affectam  deserentes, 
et  aliam  occupantes.  Ad  morbi  curationem 
regimen  antiphlogisticum,  diaphoretica,  bal¬ 
neum  tepidum  et  frictio,  multum  conferunt. 

CAPUT 

CAPUT  TERTIUM. 

DE  HYDARTHRO  SYPHILITICO. 

Syphilis  interdum  aggreditur  articulos,  et 
praecipue  genu,  una  cum  syphilitico  statu  totius 
corporis.  Dominus  Russell,  in  libro  de  Mor- 
bis  Genu,  dicit,  vidisse  varietates  hujus  affec- 
tionis,  et  videtur  sentire  nonnullas  scrofulosas 
esse,  et  alteras  venereas.  Sed,  quatenus  intelligo, 
haec  opinio  non  rationibus  bene  fundatis  inni¬ 
titur. 

y  .  •  i 

Incipit  cum  nonnullo  tumore  et  fluctuatione, 
quae  bursas  mucosas  solum  afficit  :  ha;  effusio¬ 
nes  interdum  oriuntur  ex  rheumatismo,  et  etiam 

typhi  crisis  sunt,  sed  posterior  casus  raro  oc- 

* 

currit.  Me  judice,  venerei  status  genu 
symptomata  sunt  sequentia  :  morbus  incipit 

D 

cum  subita  et  universa  intumescentia  articuli* 
multo  dolore  comitata,  qui  interdum  ingra¬ 
vescit  sub  digiti  pressura ;  dolor  non  ad  aliquam 
definitam  partem  referri  potest ;  sed  hic  et  illic 
per  articulum,  nunquam  afficiens  musculos,  ut  in 
rheumatismo  :  cutis  etiam  raro  nativum  colorem 
amittit,  nec  polita  est  superficie,  aut  globularis 
formas,  ut  in  affectione  scrofulosa.  Scrutantes 
invenimus  bursas  tumidas,  praecipue  eam  supra 
patellam,  et  interdum  densatas,  cum  sensu  fluc¬ 
tuationis  ;  dolor  sub  noctem  gravior  est,  et,  pro- 
grediente  morbo,  tendines  flexores  cruris,  aeque 
ac  poplites,  manent  illaesae,  et  aeger  queritur  de 
similibus  affectionibus  aliorum  articulorum,  una 
cum  maculis  et  aliis  symptomatis  luis.  Am¬ 
pliatio  bursarum  interdum  magna  est ;  et  Doc- 
tor  Colles,  Eblanae,  sentit  plus  esse  effusionis 
in  ligamentum  capsulare,  in  hac  quam  in  pleris- 
que  aliis  affectionibus,  et  dolorem  non  tam  ur^ 
gere  quam  in  scrofulosa.  Usus  hydrargyri  ex¬ 
ternus,  usque  dum  signa  usitata  in  systemate 
pariat,  symptomata  leviora  reddit,  et  demum 
morbum  pellit. 


CAPUT 

CAPUT  QUARTUM. 

•*  * 

%  •  » «i 

de  hydarthbo  Mercuriali. 

Hydrargyria ,  sive  irritatio  specifica,  oriens  ex 
hydrargyri  usu  incauto,  haud  raro  genu  invadit, 
et  tam  similis  est  venereae  affectioni,  ut  necesse  sit 
in  animum  revocare  quantitatem,  qualitatem  et 
effectus  hydrargyri  jam  sumpti,  ut  justam  vale¬ 
amus  diagnosin  inter  eas  constituere.  Si  mor- 

i  *f  t  *  #ti  v*  Tt  rr 

bus  occurrat  dum  syphiliticus  utitur  hvdrargy- 
ro,  et  praecipue  si  systematis  magna  excitatio 
adest,  satis  compertum  erit,  affectionem  non 
posse  veneream  ;  ergo  in  his  casibus  ab  usu 
hydrargyri  abstinendum,  durante  irritatione. 
Rheumatismus  non  multum  dissimilis  est  mor¬ 
bo  mercuriali  in  articulis,  et  saepe  originem  du¬ 
cit  e  frigore  dum  corpus  hydrargyro  afficitur; 
rheumatismus  magis  dolet,  et  facilius  tractatur. 

Primb 

Primo  potius  cutem  occupat  et  musculos,  parti¬ 
bus  profundis  secundario  affectis ;  dum  in  mer- 
curiali,  ligamenta  et  partes  profundas  prius 
aegrotant,  et  postea  partes  superficiales  afficiun¬ 
tur. 

Oportet  removere  aegrum  in  frigidulum  con¬ 
clave  bene  ventilatum,  et  de  usu  hydrargyri 
abstinere,  nisi  alia  symptomata  syphilitidis  ap¬ 
pareant.  Si  irritatio  mercurialis  urgeat,  san¬ 
guis,  parca  manu,  detrahenda  est.  Balneum 
tepidum  et  diaphoretica,  maximi  usus  sunt ;  et 
ante  omnia,  si  debilitas  nimis  urgeat,  vires  susti¬ 
nendae  modico  usu  vini,  et  einchonae,  cum  acic 
dis  mineralibus. 

